**Pozdravljeni učenci 8. b razreda!**

Pohvalim vas za vestno narejeni likovni nalogi, ki ste jih do danes oddali.

Da vam malo olajšam delo, bomo naslednjo nalogo izvajali 4 - 5 šolskih ur (30. 3., 6. 4., /13. 4. je praznik/ 20. 4., 27. 4. je praznik, 5. 5. 2020) . Vsak ponedeljek vam bom podala smernice za nadaljnje delo. Pri naslednji nalogi boste bolj ustvarjali, učbenik vam bo le v pomoč. Po mailu mi boste oddali le fotografijo končnega izdelka.

**PON., 30. 3. 2020, 5. šolska ura**

**ARHITEKTURA**

Pri LIKOVNI UMETNOSTI je pet likovnih področij: risanje, slikanje, grafika, kiparstvo in arhitektura. Naloge vseh področij smo že opravili, ostane nam torej še arhitektura.

Vaša naloga je sledeča:

1. uro:

v učbeniku zgolj prelistate in si ogledate slike od strani 83 – strani 110. Opazujte *kompozicije stavb*: *simetričnost/asimetričnot*. Bodite pozorni na *fasadni ovoj*, ki bo večji del vaše naloge. Bodite pozorni na *stabilnost* in *konstrukcijo stavb.* V tem tednu skozi okno opazujte kompozicijo in fasadni ovoj stavb v vaši bližini in bodite ob vsakem ogledu televizije pozorni na izgled sodobnih/modernih stavb.



 ****

*Simetrična stavba Asimetrična stavba Moderna stavba*